**VEGA og** smash!bang!pow! **præsenterer  
Drugdealer forener 70'er-inspireret blomsterhippie og psykedelisk eksistentialisme**  
*Den 19. maj fyrer vi op for de psykedeliske sommervibes i Lille VEGA, når Drugdealer spiller soft-rockede eksperimenter.*

Michael Collins udgav sit første album under navnet [Drugdealer](https://www.facebook.com/drugdealerband/" \t "_blank) i 2016. The End of Comedy er inspireret af 70’ernes tidlige soft-rock, og anmeldere beskrev Collins’ sangskrivning som *”post-Beatles”* og som en forunderlig blanding af solskin og mørke. The End of Comedy består både af uforudsigeligheder og enkle, men fængende, omkvæd.

I en tid, hvor al information er tilgængelig for alle, og hvor det føles umuligt at skabe noget nyt og originalt, bevæger Collins sig rundt i livets eksistentielle gåder på sit nye album Raw Honey. Ved hjælp af frodige musikalske arrangementer, melodier og en følsom vokalfortolkning præsenterer han en fælles og forbundet ensomhed i nutidens samfund.

Collins har aldrig selv spillet et instrument eller modtaget musikundervisning, og han mener derfor, at han tilgår sangskrivning fra en lytters perspektiv – og ikke musikers. Han ønsker at bruge sin egen selvbevidsthed og ensomhed til at fungere som ledestjerne for andre mennesker, der har det på samme måde som ham.   
  
Raw Honey bliver udgivet d. 29. marts i år, og kort tid efter kommer han til København.

**Fakta om koncerten:**  
Drugdealer (US)  
Søndag d. 19. maj kl. 20.00  
Lille VEGA, Enghavevej 40, 1674 København V  
Billetpris: 170 kr. + gebyr  
Billetsalget starter i dag kl. 16.00 via vega.dk, Smash!Bang!Pow! og Ticketmaster